
ประกาศเทศบาลตำบลพนางตุง
เรื่อง  ประกาศใช้แผนการพัฒนาบุคลากร   ประจำปีงบประมาณ พ.ศ. 2564 - 2566
----------------------------
		ตามที่คณะกรรมการพนักงานเทศบาลจังหวัดพัทลุง (ก.ท.จ.พัทลุง) ในการประชุม         ครั้งที่ 8/2563  เมื่อวันที่  24 สิงหาคม 2563 มีมติเห็นชอบแผนการพัฒนาบุคลากร ประจำปีงบประมาณ พ.ศ. 2564-2566 ของเทศบาลตำบลพนางตุง นั้น
		อาศัยอำนาจตามข้อ 17 แห่งประกาศคณะกรรมการพนักงานเทศบาลจังหวัดพัทลุง      เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล เทศบาลตำบลพนางตุง                 จึงประกาศใช้แผนการพัฒนาบุคลากร ประจำปีงบประมาณ พ.ศ. 2564-2566 โดยให้มีผลบังใช้         ตั้งแต่วันที่  1  ตุลาคม 2563 เป็นต้นไป
			ประกาศ ณ วันที่  17  กันยายน  พ.ศ. 2564

        (นายพิชิต   ขันติพันธุ์)
         นายกเทศมนตรีตำบลพนางตุง


คำนำ

ตามประกาศคณะกรรมการพนักงานเทศบาลจังหวัดพัทลุง เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล  ลงวันที่ ๑1  พฤศจิกายน 2545  กำหนดให้เทศบาลจัดทำแผนพัฒนาพนักงานเทศบาล  โดยให้กำหนดเป็นแผนการพัฒนาพนักงานเทศบาลมีระยะเวลา  3 ปี ตามกรอบของแผนอัตรากำลังของพนักงานเทศบาล นั้น
		เพื่อให้การพัฒนาบุคลากรเป็นไปตามระเบียบที่กำหนด เทศบาลตำบลพนางตุง ได้จัดทำแผนการพัฒนาพนักงานเทศบาลตำบลพนางตุง ประจำปีงบประมาณ พ.ศ. ๒๕64 - ๒๕66 ซึ่งครอบคลุมถึงบุคลากรตามแผนอัตรากำลัง 3 ปี ของเทศบาลตำบลพนางตุง ประจำปีงบประมาณ พ.ศ. 2564 - 2566 โดยคำนึงถึงหน้าที่ความรับผิดชอบในการปฏิบัติราชการตามอำนาจหน้าที่ของเทศบาลที่กฎหมายกำหนด  เพื่อพัฒนาบุคลากรให้มีความรู้เกี่ยวกับระเบียบ กฎหมายในการปฏิบัติราชการ ตลอดจนการพัฒนางานในหน้าที่ เพิ่มพูนความรู้ ทักษะ และสมรรถนะที่จำเป็นของแต่ละตำแหน่ง ด้านการบริหาร คุณธรรมและจริยธรรม และการเสริมสร้างบุคลิกภาพ 
	แผนการพัฒนาพนักงานเทศบาลตำบลพนางตุง ประจำปีงบประมาณ พ.ศ. 2564 - 2566 จึงเป็นเครื่องมือในการนำทิศทางการพัฒนาบุคลากรภายใต้วิสัยทัศน์  พันธกิจ วัตถุประสงค์และเป้าหมายการพัฒนา หลักสูตรการพัฒนา วิธีการพัฒนา งบประมาณ และการติดตามประเมินผล ซึ่งผลของการวางแผนพัฒนาดังกล่าวจะนำไปสู่การปฏิบัติราชการที่มีประสิทธิภาพและประสิทธิผลเกิดประโยชน์ต่อประชาชนอย่างสูงสุดต่อไป 

แผนพัฒนาพนักงานเทศบาลตำบลพนางตุง
ประจำปีงบประมาณ พ.ศ. 2564 – 2566
--------------------------------------------------
1. หลักการและเหตุผล 
			1.1 ตามประกาศคณะกรรมการพนักงานเทศบาลจังหวัดพัทลุง เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล  ลงวันที่ ๑1  พฤศจิกายน 2545  กำหนดให้เทศบาลจัดทำแผนพัฒนาพนักงานเทศบาล  โดยให้กำหนดเป็นแผนการพัฒนาพนักงานเทศบาลมีระยะเวลา  3 ปี ตามกรอบของแผนอัตรากำลังของพนักงานเทศบาลนั้น และแผนพัฒนาพนักงานเทศบาลอย่างน้อยต้องประกอบด้วย
			(1) หลักการและเหตุผล
			(2) เป้าหมายการพัฒนา
			(3) หลักสูตรการพัฒนา
			(4) วิธีการพัฒนาและระยะเวลาดำเนินการพัฒนา
			(5) งบประมาณในการดำเนินการพัฒนา
			(6) การติดตามและประเมินผลการพัฒนา
		๑.๒  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. ๒๕๔๖ 
มาตรา ๑๑  ระบุ ดังนี้
	      “ส่วนราชการมีหน้าที่พัฒนาความรู้ในส่วนราชการเพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยต้องรับรู้ข้อมูลข่าวสารและสามารถประมวลผลความรู้ในด้านต่าง ๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็วและเหมาะสมต่อสถานการณ์ รวมทั้งต้องส่งเสริมและพัฒนาความรู้ความสามารถ  สร้างวิสัยทัศน์และปรับเปลี่ยนทัศนคติของข้าราชการในสังกัด ให้เป็นบุคลากรที่มีประสิทธิภาพและมีการเรียนรู้ร่วมกัน ทั้งนี้ เพื่อประโยชน์ในการปฏิบัติราชการของส่วนราชการให้สอดคล้องกับการบริหารราชการให้เกิดผลสัมฤทธิ์”
	     “ในการบริหารราชการแนวใหม่ ส่วนราชการจะต้องพัฒนาความรู้ความเชี่ยวชาญให้เพียงพอแก่การปฏิบัติงาน ให้สอดคล้องกับสภาพสังคมที่เปลี่ยนแปลงไปอย่างรวดเร็วและสถานการณ์ของต่างประเทศที่มีผลกระทบต่อประเทศไทยโดยตรง  ซึ่งในการบริหารราชการตามพระราชกฤษฎีกานี้จะต้องเปลี่ยนแปลงทัศนคติเดิมเสียใหม่  จากการที่ยึดแนวความคิดว่าต้องปฏิบัติงานตามระเบียบแบบแผนที่วางไว้ ตั้งแต่อดีตจนต่อเนื่องถึงปัจจุบัน เน้นการสร้างความคิดใหม่ ๆ ตามวิชาการสมัยใหม่และนำมาปรับใช้กับการปฏิบัติราชการตลอดเวลา  ในพระราชกฤษฎีกาฉบับนี้กำหนดเป็นหลักการว่า ส่วนราชการต้องมีการพัฒนาความรู้เพื่อให้มีลักษณะเป็นองค์การแห่งการเรียนรู้อย่างสม่ำเสมอ โดยมีแนวทางปฏิบัติดังนี้
๑.  ต้องสร้างระบบให้สามารถรับรู้ข่าวสารได้อย่างกว้างขวาง
๒.  ต้องสามารถประมวลผลความรู้ในด้านต่าง ๆ เพื่อนำมาประยุกต์ใช้ในการปฏิบัติราชการได้อย่างถูกต้อง รวดเร็วและเหมาะสมกับสถานการณ์ที่มีการเปลี่ยนแปลงไป
	     ๓.  ต้องมีการส่งเสริมและพัฒนาความรู้ความสามารถ สร้างวิสัยทัศน์และปรับเปลี่ยนทัศนคติของข้าราชการ เพื่อให้ข้าราชการทุกคนเป็นผู้มีความรู้ ความสามารถในวิชาการสมัยใหม่ตลอดเวลามีความสามารถ ในการปฏิบัติหน้าที่ให้เกิดประสิทธิภาพสูงสุดและมีคุณธรรม
๔.  ต้องมีการสร้างความมีส่วนร่วมในหมู่ข้าราชการให้เกิดการแลกเปลี่ยนความรู้ซึ่งกันและกัน เพื่อการนำมาพัฒนาใช้ในการปฏิบัติราชการร่วมกันให้เกิดประสิทธิภาพ”
			จากหลักการและเหตุผลดังกล่าว เทศบาลตำบลพนางตุง จึงได้จัดทำแผนการพัฒนาพนักงานเทศบาล ประจำปีงบประมาณ พ.ศ. ๒๕64 - ๒๕66 ขึ้น เพื่อพัฒนาบุคลากรให้มีความรู้เกี่ยวกับระเบียบ กฎหมายในการปฏิบัติราชการ ตลอดจนการพัฒนางานในหน้าที่ เพิ่มพูนความรู้ ทักษะ และสมรรถนะที่จำเป็นของแต่ละตำแหน่ง ด้านการบริหาร คุณธรรมและจริยธรรม และการเสริมสร้างบุคลิกภาพ ทั้งนี้ ให้รวมถึงการพัฒนาพนักงานครู ลูกจ้างประจำ และพนักงานจ้างของเทศบาลตำบลพนางตุงด้วย
2.	วิสัยทัศน์ พันธกิจ และยุทธศาสตร์การพัฒนา 
		2.1	วิสัยทัศน์
			“พัฒนาบุคลากรไปสู่ความเป็นมาตรฐาน เพื่อองค์กรแห่งความเป็นเลิศ”
		2.2	พันธกิจ
			2.2.1	พัฒนาศักยภาพในการปฏิบัติงานของบุคลากรทุกระดับให้เป็นมืออาชีพ
				เป้าประสงค์	บุคลากรของเทศบาลตำบลพนางตุง มีขีดความสามารถและสมรรถนะในการปฏิบัติงานอย่างสูงสุด
				ตัวชี้วัดระดับเป้าประสงค์ ประสิทธิภาพในการปฏิบัติงานของบุคลากรเพิ่มขึ้น
				ยุทธศาสตร์	ปรับเปลี่ยนกระบวนทัศน์ สร้างทักษะและพัฒนาบุคลากรเทศบาลตำบลพนางตุง ตามสายงานที่มีในแผนอัตรากำลัง ๓ ปี ของเทศบาลตำบลพนางตุง ประจำปีงบประมาณ พ.ศ.       ๒๕61 - ๒๕63
				กลยุทธ์ / แนวทางการพัฒนา 
					1. กำหนดหลักสูตรฝึกอบรม/โครงการพัฒนาบุคลากรทุกระดับให้ได้มาตรฐาน
					2. ส่งบุคลากรเข้ารับการฝึกอบรมตามหลักสูตรต่าง ๆ ขอกรมส่งเสริมการปกครองท้องถิ่น สถาบันพัฒนาบุคลากรท้องถิ่น หรือหน่วยงานอื่น ที่จำเป็นและเหมาะสม
					3. พัฒนาบุคลากรอย่างเข้มข้นและต่อเนื่อง ตามสายงานที่มีในแผนอัตรากำลัง     ๓ ปี ของเทศบาลตำบลพนางตุง ประจำปีงบประมาณ พ.ศ. ๒๕64 – ๒๕66
				ตัวชี้วัดระดับกลยุทธ์
					1. ระดับความสำเร็จของโครงการ/กิจกรรมการพัฒนาบุคลากร
					2. ร้อยละของผู้ผ่านหลักสูตรการฝึกอบรม
					3. ร้อยละของบุคลากรที่ได้รับการพัฒนาตามสายงานที่มีในแผนอัตรากำลัง ๓ ปี ของเทศบาลตำบลพนางตุง ประจำปีงบประมาณ พ.ศ. ๒๕64 - ๒๕66
			2.2.2	เสริมสร้างวัฒนธรรมองค์กรที่ดี
				เป้าประสงค์	บุคลากรของเทศบาลตำบลพนางตุง มีค่านิยมขององค์กรร่วมกัน
				ตัวชี้วัดระดับเป้าประสงค์ ภาพลักษณ์ของเทศบาลตำบลพนางตุง ที่มีต่อบุคคลภายนอก
				ยุทธศาสตร์ เสริมสร้างคุณธรรม จริยธรรม และธรรมาภิบาลให้กับบุคลากรเทศบาลตำบลพนางตุง
				กลยุทธ์ / แนวทางการพัฒนา
					1. กำหนดหลักสูตรฝึกอบรม/โครงการพัฒนาเกี่ยวกับคุณธรรม จริยธรรม  และหลักธรรมาภิบาลให้กับบุคลากรในทุกระดับ
					2. สร้างค่านิยมองค์กรให้กับบุคลากรในสังกัดเพื่อเชื่อมโยงไปสู่วัฒนธรรมขององค์กร

				ตัวชี้วัดระดับกลยุทธ์
					1. ระดับความสำเร็จของโครงการ/กิจกรรมการพัฒนาบุคลากร
					2. ร้อยละของบุคลากรที่ยึดถือและปฏิบัติตามค่านิยมขององค์กร
			2.2.3	เสริมสร้างบุคลิกภาพและคุณสมบัติในการปฏิบัติงานให้กับบุคลากรทุกระดับ
				เป้าประสงค์	บุคลากรของเทศบาลตำบลพนางตุง มีบุคลิกภาพที่ดี และสามารถปฏิบัติงานร่วมกับผู้อื่นได้อย่างราบรื่นและมีประสิทธิภาพ
				ตัวชี้วัดระดับเป้าประสงค์  ผลสำเร็จของงานตามหน้าที่ความรับผิดชอบของบุคลากรแต่ละคน
				ยุทธศาสตร์ 	เสริมสร้างบุคลิกภาพที่ดีและมนุษยสัมพันธ์ในการปฏิบัติร่วมกับผู้อื่นให้กับบุคลากรเทศบาลตำบลพนางตุง
				กลยุทธ์ / แนวทางการพัฒนา
					1. กำหนดหลักสูตรฝึกอบรม/โครงการพัฒนาเกี่ยวกับบุคลิกภาพ และ         มนุษยสัมพันธ์ในการปฏิบัติร่วมกับผู้อื่นให้กับบุคลากรเทศบาลตำบลพนางตุง 
					2. จัดกิจกรรมเพื่อส่งเสริมให้บุคลากรเทศบาลตำบลพนางตุง ได้สร้างความสัมพันธ์ที่ดีต่อกัน 
				ตัวชี้วัดระดับกลยุทธ์
					1. ระดับความสำเร็จของโครงการ/กิจกรรมการพัฒนาบุคลากร
					2. ร้อยละของบุคลากรที่เข้าร่วมกิจกรรมและมีความสัมพันธ์ที่ดีต่อกัน
3.	วัตถุประสงค์และเป้าหมายการพัฒนา
		3.1	วัตถุประสงค์
			3.1.1 เพื่อให้เทศบาลตำบลพนางตุง มีลักษณะเป็นองค์กรแห่งการเรียนรู้ อย่างสม่ำเสมอและตลอดเวลา
			3.1.2 เพื่อพัฒนาบุคลากรของเทศบาลตำบลพนางตุง ให้มีประสิทธิภาพ  ใน 5 ด้าน ดังนี้
				(1) ด้านความรู้ทั่วไปในการปฏิบัติงาน ได้แก่ ความรู้ที่เกี่ยวข้องกับการปฏิบัติงานโดยทั่วไป เช่น ระเบียบกฎหมาย นโยบายสำคัญของรัฐบาล สถานที่ โครงสร้างของงาน นโยบายต่างๆ เป็นต้น
				(2) ด้านความรู้ ทักษะ และสมรรถนะของแต่ละตำแหน่ง ได้แก่ ความรู้ที่จำเป็นประจำสายงาน ทักษะที่จำเป็นประจำสายงาน และสมรรถนะที่จำเป็นสำหรับการปฏิบัติงานในตำแหน่ง
				(3) ด้านการบริหาร ได้แก่ การเป็นผู้นำในการเปลี่ยนแปลง การเป็นผู้นำ การพัฒนาคน การคิดเชิงกลยุทธ์ เป็นต้น
				(4) ด้านคุณสมบัติส่วนตัว ได้แก่ การช่วยเสริมบุคลิกภาพที่ดี ส่งเสริมให้สามารถปฏิบัติงานร่วมกับบุคคลอื่นได้อย่างราบรื่น และมีประสิทธิภาพ เช่น มนุษยสัมพันธ์ การทำงาน การสื่อสารและสื่อความหมาย การเสริมสร้างสุขภาพอนามัย เป็นต้น
				(5) ด้านศีลธรรมคุณธรรม และจริยธรรม ได้แก่ การพัฒนาคุณธรรมและจริยธรรม      ในการปฏิบัติงาน การสร้างจิตสำนึกและเสริมสร้างความสามัคคีในองค์กร เช่น จริยธรรมในการปฏิบัติงาน   การพัฒนาคุณภาพชีวิต เพื่อประสิทธิภาพในการปฏิบัติงานและการปฏิบัติงานอย่างมีความสุข
			3.1.3 เพื่อให้ผู้บริหารใช้เป็นเครื่องมือในการดำเนินการพัฒนาบุคลากรในสังกัดเทศบาลตำบลพนางตุง

		3.2	เป้าหมายการพัฒนา
			พนักงานเทศบาลตำบลพนางตุง พนักงานครูเทศบาลและบุคลากรทางการศึกษา ลูกจ้างประจำ และพนักงานจ้าง ของเทศบาลตำบลพนางตุง  ต้องได้รับการพัฒนาตามสายงานที่มีในแผนอัตรากำลัง ๓ ปี ของเทศบาลตำบลพนางตุง ประจำปีงบประมาณ พ.ศ. ๒๕๖4 - ๒๕66 ภายในรอบระยะเวลา 3 ปี ของแผนการพัฒนาพนักงานเทศบาลตำบลพนางตุง ประจำปีงบประมาณ พ.ศ. ๒๕๖4 - ๒๕66
4.	หลักสูตรการพัฒนา
		สำหรับหลักสูตรในการพัฒนาพนักงานเทศบาล  พนักงานครูเทศบาลและบุคลากรทางการศึกษา ลูกจ้างประจำ และพนักงานจ้างของเทศบาลตำบลพนางตุง จะต้องได้รับการพัฒนาอย่างน้อยหนึ่งหลักสูตร หรือหลายหลักสูตร ดังนี้
			4.1 หลักสูตรความรู้พื้นฐานในการปฏิบัติราชการ ได้แก่ ความรู้ที่เกี่ยวข้องกับการปฏิบัติงานทั่วไป เช่น ระเบียบกฎหมาย นโยบายสำคัญของรัฐบาล สถานที่ โครงสร้างของงาน นโยบายต่าง ๆ เป็นต้น
			4.2 หลักสูตรการพัฒนาเกี่ยวกับงานในหน้าที่ที่รับผิดชอบ ได้แก่ ความรู้ความเข้าใจในวิธีการปฏิบัติงานในหน้าที่ และเรื่องที่เกี่ยวข้องกับงาน ความสนใจ ใฝ่รู้ มีการพัฒนาหาความรู้ใหม่ ๆ เพื่อนำมา  พัฒนางานในหน้าที่ให้มีประสิทธิภาพอย่างต่อเนื่อง เหมาะสม และทันสมัย ต่อการเปลี่ยนแปลงรอบด้าน
			4.3 หลักสูตรความรู้ ทักษะ และสมรรถนะของแต่ละตำแหน่ง ได้แก่ ความรู้ที่จำเป็นประจำ  สายงาน ทักษะที่จำเป็นประจำสายงาน และสมรรถนะที่จำเป็นสำหรับการปฏิบัติงานในตำแหน่ง
			4.4 หลักสูตรด้านการบริหาร ได้แก่ การเป็นผู้นำในการเปลี่ยนแปลง การเป็นผู้นำ การพัฒนาคน การคิดเชิงกลยุทธ์ เป็นต้น
			4.5 หลักสูตรด้านคุณธรรม และจริยธรรม ได้แก่ การพัฒนาคุณธรรม และจริยธรรมในการปฏิบัติงาน การสร้างจิตสำนึกและเสริมสร้างความสามัคคีในองค์กร เช่น จริยธรรมในการปฏิบัติงาน การพัฒนาคุณภาพชีวิต เพื่อประสิทธิภาพในการปฏิบัติงาน การปฏิบัติงานอย่างมีความสุข
			4.6 หลักสูตรการเสริมสร้างบุคลิกภาพและคุณสมบัติในการปฏิบัติงาน ได้แก่ การช่วยเสริมบุคลิกภาพที่ดี ส่งเสริมให้สามารถปฏิบัติงานร่วมกับบุคคลอื่นได้อย่างราบรื่น และมีประสิทธิภาพ เช่น      มนุษยสัมพันธ์การทำงาน การสื่อสารและสื่อความหมาย
			4.7 หลักสูตรการศึกษาเพิ่มเติมในประเทศ ได้แก่ การเพิ่มพูนความรู้ ด้วยการเรียนหรือการวิจัยตามหลักสูตรของสถาบันการศึกษาในประเทศโดยใช้เวลาในการปฏิบัติราชการ เพื่อให้ได้มาซึ่งปริญญาหรือประกาศนียบัตรวิชาชีพ
			4.8 หลักสูตรการเพิ่มพูนความรู้เกี่ยวกับเขตการค้าเสรีอาเซียน เพื่อพัฒนาบุคลากรให้มีความรู้เพิ่มขึ้นเกี่ยวกับเขตการค้าเสรีอาเซียน
			4.9 หลักสูตรการดูงานเพิ่มเติมในประเทศและต่างประเทศ ได้แก่ การเพิ่มพูนความรู้ด้วยการ     ดูงานในประเทศและต่างประเทศ เพื่อเป็นการนำความรู้หรือแนวคิดมาปรับประยุกต์ใช้ในการพัฒนาองค์กร
5.	วิธีการพัฒนาและระยะเวลาดำเนินการพัฒนา
		5.๑	วิธีการพัฒนา
			5.1.1 เทศบาลตำบลพนางตุง อาจเป็นผู้ดำเนินการเองหรือเข้าร่วมกับหน่วยงานอื่น ซึ่งในแต่ละครั้งที่ดำเนินการอาจใช้วิธีใดวิธีหนึ่ง หรือหลายวิธีในคราวเดียวกัน ทั้งนี้ ขึ้นอยู่กับความจำเป็น   ความเหมาะสม หลักสูตรการพัฒนา งบประมาณ สื่อการฝึกอบรม วิทยากร ระยะเวลา และการกำหนดกลุ่มเป้าหมายที่จะเข้ารับการอบรม โดยกำหนดวิธีการพัฒนาออกเป็นดังนี้

				(1) วิธีการปฐมนิเทศ
				(2) วิธีการมอบหมายงาน หรือการสับเปลี่ยนหน้าที่ความรับผิดชอบ
				(3) วิธีการสอนงาน การให้คำปรึกษา การเรียนรู้ร่วมกัน หรือวิธีการอื่นที่เหมาะสม 
				(4) วิธีการฝึกอบรม
				(5)  วิธีการศึกษา หรือดูงาน
				(6) วิธีการประชุมเชิงปฏิบัติการหรือสัมมนา
			5.1.2 ให้ผู้บังคับบัญชาทุกระดับชั้นมีหน้าที่ในการรับผิดชอบควบคุม ดูแล และพัฒนาเพื่อเพิ่มพูนความรู้ ทักษะ ทัศนคติที่ดี คุณธรรม และจริยธรรม ข้าราชการ ลูกจ้างประจำ และพนักงานจ้างที่อยู่ภายใต้การบังคับบัญชาของตน เพื่อให้การปฏิบัติหน้าที่ราชการได้อย่างมีประสิทธิภาพ
		5.2 ระยะเวลาการดำเนินการพัฒนา
			เทศบาลตำบลพนางตุง ได้กำหนดระยะเวลาดำเนินการพัฒนาพนักงานเทศบาลตำบลพนางตุง พนักงานครูเทศบาล ลูกจ้างประจำ และพนักงานจ้างของเทศบาลตำบลพนางตุง ออกเป็น 2 แบบ ดังนี้
			แบบที่ 1 แบบระยะสั้น ระยะเวลาดำเนินการพัฒนาขึ้นอยู่กับหลายปัจจัย เช่น ความจำเป็นและเหมาะสมกับกลุ่มเป้าหมายที่เข้ารับการพัฒนา วิธีการพัฒนา งบประมาณ และหลักสูตรการพัฒนาแต่ละหลักสูตร เป็นต้น
			แบบที่ 2 แบบระยะยาว ระยะเวลาดำเนินการพัฒนาเป็นไปตามรอบแผนการพัฒนาพนักงานเทศบาลตำบลพนางตุง ระยะ 3 ปี ประจำปีงบประมาณ พ.ศ. 2564 - 2566
6. งบประมาณในการดำเนินการพัฒนา
		งบประมาณในการดำเนินการพัฒนาพนักงานเทศบาลตำบลพนางตุง ดังนี้
		6.1 ประจำปีงบประมาณ พ.ศ. 2564 	จำนวน 1,360,000 บาท
		6.2 ประจำปีงบประมาณ พ.ศ. 2565 	จำนวน 1,360,000 บาท
		6.3 ประจำปีงบประมาณ พ.ศ. 2566 	จำนวน 1,360,000 บาท
		ทั้งนี้ สำหรับงบประมาณในการดำเนินการพัฒนาพนักงานเทศบาลตำบลพนางตุง โดยละเอียดขึ้นอยู่กับรายจ่ายหลักสูตรการพัฒนาในแต่ละหลักสูตรรวมถึงวิธีการ ระยะเวลา สื่อการฝึกอบรม วิทยากร และกลุ่มเป้าหมายที่จะเข้ารับการพัฒนา
7.	การติดตามและประเมินผลการพัฒนา
		7.๑	การติดตามและประเมินผลการพัฒนาพนักงานเทศบาลตำบลพนางตุง แบ่งได้ดังนี้
			7.1.1 การติดตามและประเมินผลเชิงปริมาณ เทศบาลตำบลพนางตุง  กำหนดให้มีการดำเนินการติดตามประเมินผลความสำเร็จตามเป้าหมายของการพัฒนาพนักงานเทศบาลตำบลพนางตุง โดยในแต่ละปีงบประมาณพนักงานเทศบาลตำบลพนางตุง ที่มีอยู่ในแผนอัตรากำลังของเทศบาลตำบลพนางตุง จะต้องได้รับการพัฒนาอย่างน้อย ๑ หลักสูตรต่อปี 
			7.1.2 การติดตามและประเมินผลเชิงคุณภาพ เทศบาลตำบลพนางตุง กำหนดให้ในเบื้องต้นผู้บังคับบัญชาทำหน้าที่ประเมินผล ความรู้ ความสามารถ ทักษะ และทัศนคติ ของพนักงานเทศบาลตำบลพนางตุง ที่อยู่ภายใต้การบังคับบัญชาของตน
		7.2 เทศบาลตำบลพนางตุง กำหนดให้มีกระบวนการในการติดตาม และประเมินผล โดยการแต่งตั้งคณะกรรมการติดตามและประเมินผลการพัฒนา ประกอบด้วย


				๑. ปลัดเทศบาลตำบลพนางตุง	เป็นประธานกรรมการ
				2. ผู้อำนวยการกองคลัง	เป็นกรรมการ
				3. ผู้อำนวยการกองช่าง                        	เป็นกรรมการ
				4. ผู้อำนวยการกองการศึกษา	เป็นกรรมการ
				5. หัวหน้าสำนักปลัดเทศบาล	เป็นกรรมการและเลขานุการ
				6. นักทรัพยากรบุคคล	เป็นผู้ช่วยเลขานุการ
			7.2.1 อำนาจหน้าที่ของคณะกรรมการติดตามและประเมินผลการพัฒนา มีดังนี้
				1. ติดตามและประเมินผลการปฏิบัติงานและพฤติกรรมของพนักงานเทศบาลตำบล พนางตุง พนักงานครูเทศบาล  ลูกจ้างประจำ และพนักงานจ้าง แต่ละคนของเทศบาลตำบลพนางตุง
				2. วิเคราะห์ปัญหาที่ได้จากการติดตามและประเมินผลการปฏิบัติงาน และพฤติกรรม  ของพนักงานเทศบาลตำบลพนางตุงแต่ละคน ตลอดจนปัญหาที่เกิดขึ้นในเทศบาลตำบลพนางตุง
				3. พิจารณาปัญหาและความต้องการที่จะต้องให้มีการพัฒนาพนักงานเทศบาลตำบลพนางตุง พร้อมทั้งสำรวจความต้องการในการพัฒนาเพิ่มเติม
				4. ประเมินความจำเป็นที่ต้องมีการพัฒนาพนักงานเทศบาลตำบลพนางตุง พร้อมทั้งจัดลำดับความสำคัญก่อนหลัง โดยคำนึงถึงความจำเป็น ความเหมาะสม  ของกลุ่มเป้าหมาย วิธีการ หลักสูตร ระยะเวลา และงบประมาณในการพัฒนา
				5.  เสนอความเห็นต่อนายกเทศมนตรีตำบลพนางตุง เพื่อพิจารณา สั่งการ เช่น การจัดฝึกอบรม สัมมนา การศึกษาเพิ่มเติม หรือการแต่งตั้งคณะทำงานในการดำเนินการช่วยเหลือการปฏิบัติงานของคณะกรรมการฯ เป็นต้น 
				6. ติดตามและประเมินผลการปฏิบัติงานพนักงานเทศบาลตำบลพนางตุง ทั้งก่อนและหลังผ่านการพัฒนา และตลอดจนติดตามผลที่เกิดขึ้นภายหลังการพัฒนา 
				7. สรุปและรายงานผลการติดตามและประเมินผลการปฏิบัติงานพนักงานเทศบาลตำบลพนางตุง ทั้งก่อนและหลังการพัฒนา และผลที่เกิดขึ้นภายหลังการพัฒนา ให้นายกเทศมนตรีตำบลพนางตุง อย่างน้อยปีงบประมาณละ 2 ครั้ง
				๘. ปฏิบัติงานอื่นๆ ที่เกี่ยวข้อง หรือที่ได้รับมอบหมาย
			7.2.2 กระบวนการติดตามและประเมินผลการพัฒนา ประกอบด้วย
				1. ติดตามและประเมินผลการปฏิบัติงานและพฤติกรรมของพนักงานเทศบาลตำบล พนางตุงแต่ละคน
				2. วิเคราะห์ปัญหาที่ได้จากการติดตามและประเมินผลตลอดจนปัญหาที่เกิดขึ้นในเทศบาลตำบลพนางตุง
				3. พิจารณาปัญหาและความต้องการที่จะต้องให้มีการพัฒนาพนักงานเทศบาลตำบลพนางตุง พร้อมทั้งสำรวจความต้องการในการพัฒนาเพิ่มเติม
				4. ประเมินความจำเป็นที่ต้องมีการพัฒนาพนักงานเทศบาลตำบลพนางตุง และจัดลำดับความสำคัญก่อนหลัง
				5. ดำเนินการความเห็นต่อนายกเทศมนตรีตำบลพนางตุง เพื่อพิจารณาสั่งการ
				6. ติดตามและประเมินผลการปฏิบัติงานพนักงานเทศบาลตำบลพนางตุง ทั้งก่อนและหลังผ่านการพัฒนา และตลอดจนติดตามผลที่เกิดขึ้นภายหลังการพัฒนา
				7. สรุปและรายงานผลการติดตามและประเมินผลการปฏิบัติงานพนักงานเทศบาลตำบลพนางตุง ทั้งก่อนและหลังการพัฒนา และผลที่เกิดขึ้นภายหลังการพัฒนา ให้นายกเทศมนตรีตำบลพนางตุงทราบ อย่างน้อยปีงบประมาณละ 2 ครั้ง





8. จำนวนบุคลากรตามแผนอัตรากำลัง ๓ ปี ประจำปีงบประมาณ พ.ศ. ๒๕64 - ๒๕66 
[bookmark: OLE_LINK2][bookmark: OLE_LINK1]		8.1 จำนวนพนักงานเทศบาล  พนักงานครู ลูกจ้างประจำ และพนักงานจ้าง 
	ลำดับที่
	ประเภท
	ปีงบประมาณ พ.ศ.
	หมายเหตุ

	
	
	2544
	2565
	2566
	

	1
	พนักงานเทศบาล
	34
	34
	34
	

	2
	พนักงานครูเทศบาล
	4
	4
	4
	

	3
	ลูกจ้างประจำ
	2
	2
	2
	

	4
	พนักงานจ้าง
	36
	36
	36
	

	รวม
	76
	76
	76
	


		
8.2 จำนวนพนักงานเทศบาลตามสายงาน 
	ลำดับที่
	ชื่อตำแหน่งในสายงาน
	ปีงบประมาณ พ.ศ.
	หมายเหตุ

	
	
	2564
	2565
	2566
	

	1
	นักบริหารงานท้องถิ่น
	1
	1
	1
	

	2
	นักบริหารงานทั่วไป
	3
	3
	3
	

	3
	นักบริหารงานการคลัง
	3
	3
	3
	

	4
	นักบริหารงานช่าง
	3
	3
	3
	

	5
	นักบริหารงานการศึกษา
	3
	3
	3
	

	6
	นักจัดการงานทั่วไป
	1
	1
	1
	

	7
	นักทรัพยากรบุคคล
	1
	1
	1
	

	8
	นักวิเคราะห์นโยบายและแผน
	1
	1
	1
	

	9
	นิติกร
	1
	1
	1
	

	10
	นักพัฒนาชุมชน
	1
	1
	1
	

	11
	นักประชาสัมพันธ์
	1
	1
	1
	

	12
	วิศวกรโยธา
	1
	1
	1
	

	13
	นักวิชาการศึกษา
	1
	1
	1
	

	14
	เจ้าพนักงานจัดเก็บรายได้
	1
	1
	1
	

	15
	เจ้าพนักงานการเงินและบัญชี
	1
	1
	1
	




	ลำดับที่
	ชื่อตำแหน่งในสายงาน
	ปีงบประมาณ พ.ศ.
	หมายเหตุ

	16
	เจ้าพนักงานพัสดุ
	1
	1
	1
	

	17
	เจ้าพนักงานธุรการ
	2
	2
	2
	

	18
	นายช่างโยธา
	2
	2
	2
	

	19
	เจ้าพนักงานเทศกิจ
	1
	1
	1
	

	20
	เจ้าพนักงานส่งเสริมการท่องเที่ยว
	1
	1
	1
	

	21
	เจ้าพนักงานป้องกันและบรรเทาสาธารณภัย
	1
	1
	1
	

	22
	เจ้าพนักงานสาธารณสุข
	1
	1
	1
	

	รวม
	34
	34
	34
	
































1.ติดตามและประเมินผลการปฏิบัติงานและพฤติกรรมของพนักงานเทศบาล  ลูกจ้าง ประจำ และพนักงานจ้าง   แต่ละคนของเทศบาลตำบลพนางตุง
พนักงานเทศบาล ลูกจ้างประจำ และพนักงานจ้าง ไม่สามารถปฏิบัติงานได้ตามมาตรฐาน และสำเร็จตามที่กำหนดไว้

เกิดการสูญเสีย และสิ้นเปลืองทรัพยากรในด้านต่างๆ

เมื่องานคั่งค้าง และสะดุด ณ จุดต่างๆ

3.พิจารณาปัญหาและความต้องการที่จะต้องให้มีการพัฒนาพนักงานเทศบาล ลูกจ้างประจำ และพนักงานจ้าง พร้อมทั้งสำรวจความต้องการในการพัฒนาพนักงานเทศบาล เพิ่มเติม
พิจารณาว่า ณ จุดใดขององค์การฯ ที่สมควรต้องจัดให้มีการพัฒนา เพื่อเพิ่มพูนประสิทธิภาพการทำงาน
สำรวจความต้องการของพนักงานเทศบาล ลูกจ้างประจำ และพนักงานจ้างของเทศบาลในการพัฒนาเพิ่มเติม
4.ประเมินความจำเป็นที่ต้องมีการพัฒนาข้าราชการลูกจ้างประจำ และพนักงานจ้าง และจัดลำดับความสำคัญก่อนหลัง  
จัดส่งพนักงานเทศบาลไปพัฒนากับ       องค์กรหรือหน่วยงานอื่น
จัดทำโครงการพัฒนา
ดำเนินการโดย
เทศบาลตำบลพนางตุง
กำหนดเป้าหมายของการพัฒนา
กำหนดเรื่องและเนื้อหาที่จะทำการพัฒนา
กำหนดวิธี และสื่อที่จะใช้ในการพัฒนา
กำหนดวัน เวลา สถานที่ และงบประมาณ
ไม่อนุมัติ
อนุมัติ
ดำเนินการส่งพนักงานลูกจ้างประจำ และพนักงานจ้าง ไปพัฒนากับหน่วยงานหรือองค์กรภายนอก
ดำเนินการพัฒนา
โดย ทต.พนางตุง
ติดต่อประสานงาน
ประธานฯ วิทยากร และผู้ที่จะเข้ารับการพัฒนา และสถานที่
สรุปและรวบรวมเอกสารและหลักฐาน เพื่อใช้ในการเบิกจ่าย
จัดเตรียมเอกสาร
วัสดุอุปกรณ์ และสถานที่
6.ติดตามและประเมินผลการปฏิบัติงานพนักงานเทศบาล ลูกจ้างประจำ และพนักงานจ้าง          ทั้งก่อนและหลังผ่านการพัฒนา และตลอดจนติดตามผลที่เกิดขึ้นภายหลังการพัฒนา
แผนผังแสดงกระบวนการติดตามและประเมินผลการพัฒนา
2.วิเคราะห์ปัญหาที่ได้จาก
การติดตามและประเมินผล
ตลอดจนปัญหาที่เกิดขึ้น
ในเทศบาลตำบลพนางตุง

5.ดำเนินการเสนอ  เรื่องต่อนายกเทศมนตรีตำบลพนางตุง เพื่อพิจารณาสั่งการ
7.สรุปและรายงานผลการติดตามและประเมินผลการปฏิบัติงานพนักงานเทศบาล ลูกจ้างประจำ
และพนักงานจ้างทั้งก่อนและหลังการพัฒนา และผลที่เกิดขึ้นภายหลังการพัฒนา ให้นายกเทศมนตรีตำบลพนางตุงทราบ อย่างน้อยปีงบประมาณละ 2 ครั้ง

